
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση του ρυμοτομικού σχεδίου και καθορισμός όρων και περιο¬ 
ρισμών δόμησης του Τμήματος Α' της βιομηχανικής περιοχής 
Καλαμάτας της Ελληνικής Τράπεζας Βιομηχανικής Αναπτύ¬ 
ξεως Α.Ε. (ΕΤΒΑ Α.Ε.), που βρίσκεται στην περιοχή των Κοινο¬ 


τήτων Σπερχόγειας και Αντικαλάμου (Ν. Μεσσηνίας). 1 

ΑΠΟΦΑΣΕΙΣ 

Χαρακτηρισμός ως διατηρητέου σχολικού κτιρίου στην Κοινότητα 

Αμορίου Έβρου. 2 

Χαρακτηρισμός ως διατηρητέου αυλείου χώρου διατηρητέου κτι¬ 
ρίου στο Άργος Ορεστικό.. 3 

Τροποποίηση του ρυμοτομικού σχεδίου πόλης Καβάλας στο 16ο 
Δημοτικό Σχολείο, στις οδούς Αρκαδίου και Φιλαδέλφειας. . 4 


Τροποποίηση του ρυμοτομικού σχεδίου και των όρων δόμησης της 
πόλης Καβάλας στην περιοχή ΔΕΓΊΟΣ στο Ο.Τ. Γ. 144, 177, 
178, 179, 188, 209, 211, 248, 246, 237, 238, 209. .. 5 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

(!) 

Έγκριση του ρυμοτομικού σχεδίου και καθορισμός όρων και περιορι¬ 
σμών δόμησης του Τμήματος Α’ της βιομηχανικής περιοχής Καλα¬ 
μάτας της Ελληνικής Τράπεζας Βιομηχανικής Αναπτύξεως Α.Ε. 
(ΕΤΒΑ Α.Ε.), που βρίσκεται στην περιοχή των Κοινοτήτων Σπερχό- 
γειας και Αντικαλάμου (Ν. Μεσσηνίας). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 4 (παρ. 2 και 3) του Ν. 742/1977 «περί 
τροποποιήσεως και συμπληρώσεως του Ν. 4456/1965 «περί βιομηχα¬ 
νικών περιοχών και ρυθμίσεως συναφών θεμάτων» (Α' 319). 

2. Τις διατάξεις του άρθρου 2 (παρ. 3) του Ν. 947/1979 «περί οικι¬ 
στικών περιοχών» (Α' 169). 

3. Τις διατάξεις του άρθρου 2 (παρ. 5) του Ν. 1337/1983 «επέ¬ 
κταση πολεοδομικών σχεδίων, οικιστική ανάπτυξη και σχετικές ρυθμί¬ 
σεις» (Α' 33). 

4. Τις διατάξεις των άρθρων 7,8, 9 και 18 του Ν. 1577/1985 «Γε¬ 
νικός Οικοδομικός Κανονισμός» (Α' 210), όπως τροποποιήθηκαν με το 
άρθρο 1 (παρ. 3, 4) του Ν. 1772/1988 «τροποποίηση διατάξεων του 
Ν. 1577/1985 «ΓΟΚ» και άλλες σχετικές διατάξεις» (Α' 91). 

5. Τις διατάξεις των άρθρων 2, 3 και 7 του Ν. 1032/1980 «περί 
συστάσεως Υπουργείου Χωροταξίας, Οικισμού και Περιβάλλοντος» (Α' 

57). 


6. Τις διατάξεις των άρθρων 23 (παρ. 1 εδ. ιδ' και ιστ') του Ν. 
1558/1989 «Κυβέρνηση και Κυβερνητικά Όργανα» (Α' 137). 

7. Τις διατάξεις των άρθρων 9, 10 (παρ. 3) και 13 του Π.Δ/τος 
437/1985 «Καθορισμός και ανακατανομή αρμοδιοτήτων των Υπουρ¬ 
γείων» (Α' 157). 

8. Τις διατάξεις των άρθρων 1 (εδ. α’) και 2 παρ. 1 κεφ. Β' του Π.Δ/ 
τος 456/1985 «μεταφορά αρμοδιοτήτων υπηρεσιών και προσωπικού 
στα Υπουργεία Περιβάλλοντος, Χωροταξίας και Δημοσίων Έργων, 
Βιομηχανίας, Ενέργειας και Τεχνολογίας κ.λπ.» (Α' 163). 

9. Τις διατάξεις του Π.Δ/τος 229/1986 «σύσταση και οργάνωση 
της Γ ενικής Γ ραμματείας Βιομηχανίας» (Α' 96), όπως τροποποιήθηκε 
με τις διατάξεις του 396/1989 Π.Δ/τος «Οργανισμός της Γενικής 
Γραμματείας Βιομηχανίας» (Α' 172). 

10. Την Υ.1074/14.5.1990 απόφαση του Πρωθυπουργού και 
Υπουργού Βιομηχανίας, Ενέργειας και Τεχνολογίας «ανάθεση αρμοδιο¬ 
τήτων στον Υφυπουργό Βιομηχανίας, Ενέργειας και Τεχνολογίας Βασί¬ 
λειο Μαντζώρη» (Β' 326). 

11. Την ΧΠ/ΓΧΠ/82/2774/22.12.1982 απόφαση των Υπουρ¬ 
γών Εθνικής Οικονομίας και Χωροταξίας, Οικισμού και Περιβάλλοντος 
«τροποποίηση αποφάσεως περί καθορισμού των ορίων της βιομηχανι¬ 
κής περιοχής Καλαμάτας» (Β' 60/10.2.1983). 

12. Την 350/1990 γνωμοδότηση του Κεντρικού Συμβουλίου Χω¬ 
ροταξίας, Οικισμού και Περιβάλλοντος. 

13. Την 419/1991 γνωμοδότηση του Συμβουλίου της Επικράτειας 
με πρόταση του Υπουργού Περιβάλλοντος, Χωροταξίας και Δημοσίων 
Έργων και Υφυπουργού Βιομηχανίας, Ενέργειας και Τεχνολογίας, 
αποφασίζουμε: 

Άρθρο 1. 

Εγκρίνεται το ρυμοτομικό σχέδιο της Βιομηχανικής περιοχής Καλα¬ 
μάτας (Τμήμα Α) της Ελληνικής Τράπεζας Βιομηχανικής Αναπτύξεως 
Α.Ε. (ΕΤΒΑ Α.Ε.), που βρίσκεται στην περιοχή των Κοινοτήτων Σπερ- 
χόγειας και Αντικαλάμου (Ν. Μεσσηνίας) με τη δημιουργία των 1,2, 4, 
5 και 6 Ο.Τ. ως βιομηχανικών, του 3 Ο.Τ. ως χώρου εγκατάστασης 
κέντρου εξυπηρέτησης - χώρου στάθμευσης αυτοκινήτων, χώρων πρα¬ 
σίνου, όπως φαίνεται στο σχετικό χρωματισμένο πρωτότυπο διάγραμμα 
σε κλίμακα 1:2.000, που θεωρήθηκε από τον Προϊστάμενο της Διεύ¬ 
θυνσης Τοπογραφικών Εφαρμογών με την 72402/1991 πράξη του 
και που αντίτυπό του σε φωτοσμίκρυνση δημοσιεύεται με τον παρόν διά¬ 
ταγμα. 

Άρθρο 2. 

Στο πρόσωπο των οικοπέδων οικοδομημένων ή μη των παραπάνω 
οικοδομικών τετραγώνων επιβάλλεται προκήπιο πλάτους δέκα (10) μέ¬ 
τρων. 

Άρθρο 3. 

Τα ελάχιστα όρια εμβαδού και προσώπου καθώς και οι λοιποί όροι 
και περιορισμοί δόμησης των οικοπέδων των παραπάνω οικοδομικών 
τετραγώνων καθορίζονται ως εξής: 

1. Για τα Ο.Τ. 1, 2, 4, 5 και 6 που προορίζονται για την ανέγερση 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


βιομηχανικών κτιρίων: 

α) Ελάχιστο πρόσωπο: είκοσι (20) μέτρα. 

Ελάχιστο εμβαδόν: χίλια (1.000) μέτρα. 

β) Μέγιστο ποσοστό κάλυψης: εξήντα τοις εκατό (60%) της επιφά¬ 
νειας τους. 

γ) Συντελεστής δόμησης: δύο (2). 

δ) Μέγιστο επιτρεπόμενο ύψος των κτιρίων: είκοσι τέσσερα (24) μέ¬ 
τρα. 

2. Για το Ο.Τ. 3 που προορίζεται για την ανέγερση κέντρου εξυπηρέ¬ 
τησης και χώρου στάθμευσης αυτοκινήτων. 

α) Τα οικόπεδα του ως άνω Ο.Τ. θεωρούνται άρτια και οικοδομήσιμα 
με όποιες διαστάσεις και εμβαδόν διανέμονται από τον αρμόδιο φορέα. 

β) Μέγιστο ποσοστό κάλυψης: τριάντα τοις εκατό (30%) της επιφά¬ 
νειας τους. 

γ) Συντελεστής δόμησης: οκτώ δέκατα (0,8). 

δ) Μέγιστο επιτρεπόμενο ύψος των κτιρίων: ένδεκα (11) μέτρα. 

3. α) Η ελάχιστη απόσταση των κτιρίων από τα πλάγια και πίσω όρια 
του οικοπέδου ορίζεται σε πέντε (5,00) μέτρα, εκτός αν προκύπτουν με¬ 
γαλύτερες αποστάσεις Δ, σύμφωνα με το Ν. 1577/1985 «ΓΟΚ». Δεν 
απαιτείται η τήρηση των παραπάνω αποστάσεων προκειμένου για ειδι¬ 
κές κατασκευές αναγκαίων λειτουργικών εγκαταστάσεων, όπως κα¬ 
πνοδόχοι κ.λπ. με την επιφύλαξη των διατάξεων του άρθρου 9 (παρ. 1) 
εου Ν. 1577/1985, όπως ισχύει. 

β) Ελάχιστη απόσταση των ανεγερθησομένων εντός του αυτού οικο¬ 
πέδου κτιρίων σύμφωνα με τον Ν. 1577/1985 «ΓΟΚ». Η απόσταση 
χυτή δεν μπορεί να είναι μικρότερη των πέντε (5,00) μέτρων. 

γ) Παρεκκλίσεις για το μέγιστο ύψος ειδικών κατασκευών, που είναι 
χναγκαίες για τη λειτουργία των εγκαταστάσεων, όπως γερανογέφυ¬ 
ρες, αποθήκες σιτηρών με μηχανικές εγκαταστάσεις για γρήγορη φόρ- 
:ωση ή εκφόρτωση (σιλό), καπνοδόχοι, πύργοι ψύξης, υδατόπυργοι 


κ.λπ. δίνονται σύμφωνα με το άρθρο 21 του Ν. 1577/1985 «Γενικός 
Οικοδομικός Κανονισμός» (Α’ 210). 

4. Τα κτίσματα κοινωφελών εγκαταστάσεων (υποσταθμοί ΔΕΗ, τη¬ 
λεφωνικό κέντρο ΟΤΕ, αντλιοστάσια, δεξαμενές αποθήκευσης νερού 
κ.λπ.) ανεγείρονται σε χώρους που επιλέγονται σύμφωνα με τις ειδικές 
μελέτες των έργων υποδομής της βιομηχανικής περιοχής ανεξαρτήτως 
τγ Κ χρήοης των οικοδομικών τετραγώνων με τους παρακάτω όρους δό- 
μησης: 

α) Ελάχιστο πρόσωπο: δέκα (10) μέτρα. 

Ελάχιστο εμβαδόν: εκατό (100) μέτρα. 

β) Μέγιστο ποσοστό κάλυψης: εβδομήντα τοις εκατό (70%) της επι¬ 
φάνειας των οικοπέδων. 

γ) Συντελεστής δόμησης: ένα (1). 

δ) Μέγιστο επιτρεπόμενο ύψος των κτιρίων: δεκαοκτώ (18) μέτρα. 

Άρθρο 4. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Τπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 30 Νοεμβρίου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΒΙΟΜΗΧΑΝΙΑΣ, ΕΝΕΡΓΕΙΑΣ 

ΚΑΙ ΔΗΜΟΣΙΩΝ ΕΡΓΩΝ ΚΑΙ ΤΕΧΝΟΛΟΓΙΑΣ 

ΑΧΙΛΛΕΑΣ ΚΑΡΑΜΑΝΛΗΣ ΒΑΣΙΛΕΙΟΣ ΜΑΝΤΖΩΡΗΣ 

ΑΠΟΦΑΣΕΙΣ 

Αριθ. 6338 (2) 

Χαρακτηρισμός ως διατηρητέου σχολικού κτιρίου στην Κοινότητα Αμο- 
ρίου Έβρου. 

Ο ΥΠΟΥΡΓΟΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις: 

α) Του Ν. 1577/1985 (ΦΕΚ 210/Α") «Γενικός Οικοδομικός Κανο¬ 
νισμός» και ειδικότερα των άρθρων 3 και 4 αυτού, όπως τροποποιήθηκε 
μεταγενέστερα (άρθρο 1 Ν. 1772/1988, ΦΕΚ 91/Α'). 

β) Των Π.Δ/των 358/1986 (ΦΕΚ 158/Α'), 92/1987 (ΦΕΚ 
51/Α') και 492/1988 (ΦΕΚ 224/Α"), για τις αρμοδιότητες και τον 
οργανισμό του Υπουργείου Βόρειας Ελλάδας, αντίστοιχα. 

2. Την απόφαση Υ.704/19.8.1988 (ΦΕΚ 575/Β') για την μετονο- 
μασία του Υπουργείου Βόρειας Ελλάδας σε Υπουργείο Μακεδονίας- 
Θράκης. 

3. Την από 30.9.91 αιτιολογική έκθεση της Διεύθυνσης Πολιτισμού 
του Υπουργείου Μακεδονίας-Θράκης. 

4. Την από 8.10.91 (αριθ. πρωτ. 985/8.10.91 απάντηση της Κοι¬ 
νότητας Αμορίου Έβρου, σε σχέση με την παραπάνω αιτιολογική έκ¬ 
θεση, αποφασίζουμε: 

Χαρακτηρίζουμε ως διατηρητέο το παλαιό σχολικό κτίριο που ανήκει 
στην Κοινότητα Αμορίου Ν. Έβρου, όπως φαίνεται στο σχετικό σκαρί¬ 


φημα, που συνοδεύει την απόφαση αυτή, επειδή παρουσιάζει αξιόλογα 
στοιχεία τοπικής αρχιτεκτονικής και υπήρξε σύμβολο ανάπτυξης της 
παιδείας στη διάρκεια της Τουρκοκρατίας στο Νομό Έβρου. 

2. Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση, αλλοίωση ή καταστροφή των επιμέρους αρχιτεκτονικών και 
διακοσμητικών στοιχείων τους. 

3. Επιτρέπεται η επισκευή, ο εκσυγχρονισμός των εγκαταστάσεων, η 
στατική ενίσχυση και η εσωτερική διαρρύθμιση του κτιρίου, εφόσον δεν 
αλλοιώνεται ο γενικός αρχιτεκτονικός χαρακτήρας του. 

4. Απαγορεύεται η τοποθέτηση κάθε είδους επιγραφών και διαφημί¬ 
σεων σε οποιαδήποτε θέση του κτιρίου. Επιτρέπεται μόνο η τοποθέτηση 
επιγραφών μικρών διαστάσεων στην ελληνική γλώσσα, που να πληρο¬ 
φορούν για τη χρήση των χώρων του κτιρίου. 

5. Για οποιαδήποτε επέμβαση στο εσωτερικό και εξωτερικό του δια¬ 
τηρητέου κτιρίου, όπως και για την τοποθέτηση επιγραφών απαιτείται 
η έγκριση της επιτροπής Πολεοδομικού και Αρχιτεκτονικού Ελέγχου 
(ΕΠΑΕ). 

Η ισχύς της απόφασης αυτής αρχίζει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευτεί στην Εφημερίδα της Κυβερνήσεως. 

Θεσσαλονίκη, 25 Νοεμβρίου 1991 

Ο ΥΠΟΥΡΓΟΣ 

ΠΑΝΑΓΙΟΤΗΣ ΧΑΤΖΗΝΙΚΟΛΑΟΥ 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 6651 (3) 

Χαρακτηρισμός ως διατηρητέου αυλείου χώρου διατηρητέου κτιρίου 
στο Άργος Ορεστικό. 

Ο ΥΠΟΥΡΓΟΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις: 

α) Του Ν. 1577/1985 (ΦΕΚ 210/Α') «Γενικός Οικοδομικός Κανο¬ 
νισμός» και ειδικότερα των άρθρων,3 και 4 αυτού, όπως τροποποιήθηκε 
μεταγενέστερα (άρθρο 1 Ν. 1772/1988, ΦΕΚ 91/Α’). 

β) Των Π.Δ/των 358/1986 (ΦΕΚ 158/Ά), 92/1987 (ΦΕΚ 
51/Α') και 492/1988 (ΦΕΚ 224/Α'), για τις αρμοδιότητες και τον 
οργανισμό του Υπουργείου Βόρειας Ελλάδας, αντίστοιχα. 

2. Την απόφαση Τ. 704/19.8.1988 (ΦΕΚ 575/Β') για την μετονο- 
μασία του Υπουργείου Βόρειας Ελλάδας σε Υπουργείο Μακεδονίας- 
Θράκης, 

3. Την από 11.10.91 (αριθ. πρωτ. 6368/14.10.91) αιτιολογική 
έκθεση της Διεύθυνσης Πολιτισμού του Υπουργείου Μακεδονίας- 


Θράκης. 

4. Την από 24.10.1991 (αριθ. πρωτ. 6651/25.10.91 απάντηση 
του Μιχαήλ Ζάχου, σε σχέση με την παραπάνω αιτιολογική έκθεση, 
αποφασίζουμε: 

Χαρακτηρίζουμε ως διατηρητέο τον αύλειο χώρο διατηρητέας οικίας 
στην οδό Μιχ. Τυπάδη 5 στο Άργος Ορεστικό Καστοριάς, φερόμενο ως 
ιδιοκτησία Μιχαήλ Ζάχου, όπως φαίνεται στο θεωρημένο τοπογραφικό 
διάγραμμα, επειδή η όλη οργάνωση του χώρου αυτού αποτελεί απαραί¬ 
τητο πλαίσιο προβολής του διακεκριμμένου αρχιτεκτονήματος της οι¬ 
κίας Μιχ. Ζάχου. 

Η ισχύς της απόφασης αυτής αρχίζει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευτεί στην Εφημερίδα της Κυβερνήσεως. 

Θεσσαλονίκη, 25 Νοεμβρίου 1991 

Ο ΥΠΟΥΡΓΟΣ 

ΠΑΝ. ΧΑΤΖΗΝΙΚΟΛΑΟΥ 

Αριθ. 11.388/οικ. (4) 

Τροποποίηση του ρυμοτομικού σχεδίου πόλης Καβάλας στο 16ο Δημο¬ 
τικό Σχολείο, στις οδούς Αρκαδίου και Φιλαδέλφειας. 

Ο ΝΟΜΑΡΧΗΣ ΚΑΒΑΛΑΣ 
Έχοντας υπόψη: 

1. Το Ν.Δ. της 17.7.1923 «Περί σχεδίων πόλεων και κωμών του 
Κράτους» όπως τροποποιήθηκε και συμπληρώθηκε μέχρι σήμερα. 

2. Το Ν.Δ. 1018/1971 καιτονΑ.Ν. 314/1968, όπως τροποποιή¬ 
θηκε και συμπληρώθηκε μέχρι σήμερα. 

3. Το Π.Δ. 183/9.5.1986 (ΦΕΚ 70Α/5.6.1986 Έγκριση τροπο¬ 
ποιήσεων σχεδίων πόλεων και καθορισμός όρων δόμησης από τους Νο- 
μάρχες. 

4. Την 2518/7.3.89 (ΦΕΚ 163/17.3.89 τ. Δ') απόφαση Νομάρχη 
για αναθεώρηση του ρυμοτομικού σχεδίου Καβάλας. 


5. Την υπ’ αριθμ. 230/90 απόφαση του Δημ. Συμβουλίου. 

6. Την υπ’ αριθμ. 15/40/4.2.91 γνωμοδότηση του Συμβ. Χ.Ο.Π. 
Ν. Καβάλας, αποφασίζουμε: 

1. Εγκρίνεται η τροποποίηση του εγκεκριμένου σχεδίου πόλης Κα¬ 
βάλας στο 16ο Δημοτικό Σχολείο στις οδούς Αρκαδίου και Φιλαδέλ¬ 
φειας όπως φαίνεται στο συνημμένο διάγραμμα που θεωρήθηκε από την 
Προϊσταμένη του ΤΠ και ΠΕ. 

2. Η απόφαση με το διάγραμμα να δημοσιευθεί στην Εφημερίδα της 
Κυβέρνησης. 

3. Το διάγραμμα μετά τη δημοσίευση, να αναρτηθεί στο γραφείο 324 
του ΤΠ και ΠΕ για είκοσι ημέρες. 

Καβάλα, 14 Οκτωβρίου 1991 
Ο Νομάρχης 

ΧΡΗΣΤΟΣ ΑΘΑΝΑΣΙΑΔΗΣ 


° Ρ α £·Κ του 
εγκεκριμένος σχί-διου καβαλας 

: ,λ. ι;οο ^ ^ ^ . ρ 


■ΧΛΡΡΟ* 
ΒΡΕΦΟΝΗΠΙΑΚΟΥ 
- - *ΑΘ Μον 


ΠΟΛΗ: )< 4 Λ έ,σ. 8 

ΕΡΓ0 : Τροποποίηση ρυμοτομικού σχεδίου. 

8ϊι'ον ■*' ^ιΧα 

ΚΛΙΜΑΚΕΣ: 1:1000 

ΘΕΩΡΗΘΗΚΕ 

Αριθ. 12.344/οιχ. (5) 

Τροποποίηση του ρυμοτομικού σχεδίου και των όρων δόμησης της πό¬ 
λης Καβάλας στην περιοχή ΔΕΠΟΣ στο Ο.Τ. Γ. 144, 177, 178, 
179, 188, 209, 211, 248, 246, 237, 238, 209. 

Ο ΝΟΜΑΡΧΗΣ ΚΑΒΑΛΑΣ 
Έχοντας υπόψη: 

1. Το Ν.Δ. της 17.7.1923 «Περί σχεδίων πόλεων και κωμών του 
Κράτους» όπως τροποποιήθηκε και συμπληρώθηκε μέχρι σήμερα. 

2. ΤοΝ.Δ. 1018/1971 καιτονΑ.Ν. 314/1968, όπως τροποποιή¬ 
θηκε και συμπληρώθηκε μέχρι σήμερα. 

3. Το Π.Δ. 183/9.5.1986 (ΦΕΚ 70Α/5.6.1986 Έγκριση τροπο¬ 
ποιήσεων σχεδίων πόλεων και καθορισμός όρων δόμησης από τους Νο- 

μ«ρχ ε «· 

4. Την 2518/7.3.89 (ΦΕΚ 163/17.3.89 τ. Δ - ) απόφαση Νομάρχη 
Καβάλας για αναθεώρηση του σχεδίου πόλης Καβάλας. 


5. Την υπ’ αριθμ. 321/91 απόφαση του Δημ. Συμβουλίου Καβάλας. 

6. Την υπ’ αριθμ. 23/323/30.9.91 γνωμοδότηση του Συμβ. 
Χ.Ο.Π. Ν. Καβάλας, αποφασίζουμε: 

1. Εγκρίνεται η τροποποίηση του εγκεκριμένου σχεδίου πόλης Κα¬ 
βάλας στην περιοχή της ΔΕΠΟΣ στα Ο.Τ. 248, Γ. 246, Γ.237, Γ.238 
και Γ.209 όπως φαίνεται στο συνημμένο στην απόφαση διάγραμμα που 
θεωρήθηκε από τον Πρ/νο ΤΠ και ΠΕ Ν. Καβάλας, και η τροποποίηση 
των όρων δόμησης στην ίδια περιοχή Καβάλας στα Ο.Τ. 144, 179, 
188 από κατηγορία Ο.Τ. ΙΙ/Κ σε Ο.Τ. Ι/Κ και των Ο.Τ. 177, 178, 
209, 211 από Ο.Τ. II σε Ο.Τ. I. 

2. Η απόφαση αυτή με τα διαγράμματα να δημοσιευθεί στην Εφημε¬ 
ρίδα της Κυβερνήαεως και να ισχύει από την ημέρα της δημοσίευσης. 

Καβάλα, 4 Νοεμβρίου 1991 
Ο Νομάρχης 

ΧΡΗΣΤΟΣ ΑΘΑΝΑΣΙΑΔΗΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



